Операция „Овърлорд“
Операция „Овърлорд“ () е една от основните фази на бойните действия на Западния фронт, част от Втората световна война. Започва на 6 юни 1944 г. с десанта в Нормандия, един от най-големите военноморски десанти в историята. Решението за десанта е взето по време на Третата вашингтонска конференция през 1943 г. Близо 160 000 войници преминават Ла Манша на 6 юни 1944 г., а броят им нараства до 2 000 000 към края на август.